РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/199-2019

26. јул 2019. године

Б е о г р а д

З А П И С Н И К

119. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 26. ЈУЛА 2019. ГОДИНЕ

 Седница је почела у 9.45 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Крсто Јањушевић, Србислав Филиповић, Неђо Јовановић, заменик члана Драгана Баришић, Александра Мајкић, Јелена Жарић Ковачевић, Весна Марковић, Балинт Пастор, Петар Петровић и Милена Ћорилић, заменик члана.

 Седници нису присуствовали чланови Одбора: Гордана Чомић, Вјерица Радета, Бајро Гегић, Љупка Михајловска, Дејан Шулкић, и Весна Николић Вукајловић.

 На предлог председника Одбора, једногласно (са 10 гласова за ) је усвојен предложен дневни ред

Д н е в н и р е д:

- Усвајање записника са 118. седнице Одбора -

 1. Разматрање амандмана на Предлог закона о изменама и допунама Закона о посебним условима за реализацију пројекта изградње станова за припаднике снага безбедности, који је поднела Влада.

 Пре преласка на одлучивање о дневном реду, Одбор је једногласно (11 гласова за) усвојио записник са 118. седнице Одбора.

 Тачка дневног реда. Разматрање амандмана на Предлог o закона изменама и допунама Закона о посебним условима за реализацију пројекта изградње станова за припаднике снага безбедности, који је поднела Влада.

 Одбор је у складу са чланом 164. Пословника Народне скупштине размотрио амандман на члан 9. Предлога закона о изменама и допунама Закона о посебним условима за реализацију пројекта изградње станова за припаднике снага безбедности, који је поднео Одбор за просторно планирање, саобраћај, инфраструктуру и телекомуникације и сматра да je у складу са Уставом и правним системом Републике Србије.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

 Седница је завршена у 9,48 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

 др Радоје Церовић Ђорђе Комленски